- Men jeg er aller mest opptatt av utetingene, for der trenger ikke finishen være perfekt for at resultatet skal bli ålreit. Til disse tingene bruker jeg nesten alltid utvendig kledning av gran. Granen er billig, koster gjerne fra 6 til 15 kroner per meter. Og så har den én høvlet og én uhøvlet side. Malingen sitter best på den uhøvlede siden. Men lager du sittemøbler, kan du la den glatte, høvlede siden vende opp.